

ที่ มท 0816.2/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มิถุนายน ๒๕๖๔

เรื่อง หลักการจัดส่งนมโรงเรียน และแนวทางการดำเนินงานโครงการอาหารเสริม (นม) โรงเรียน ประจำปีการศึกษา

 ๒๕๖๔ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๙๗๓ ลงวันที่ ๑๓ พฤษภาคม ๒๕๖๔

สิ่งที่ส่งมาด้วย สำเนาหนังสือกรมปศุสัตว์ ด่วนที่สุด ที่ กษ ๐๖๑๓/ว ๑๖๒๕๓

ลงวันที่ ๔ มิถุนายน ๒๕๖๔ จำนวน ๑ ชุด

 ตามที่กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น
ที่ได้รับการจัดสรรงบประมาณค่าอาหารเสริม (นม) โรงเรียน ถือปฏิบัติตามประกาศคณะกรรมการอาหารนม
เพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔ ลงวันที่ ๖ พฤษภาคม ๒๕๖๔ ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากกรมปศุสัตว์ การประชุมคณะกรรมการอาหารนม
เพื่อเด็กและเยาวชน ครั้งที่ ๕/๒๕๖๔ เมื่อวันพฤหัสบดีที่ ๒๗ พฤษภาคม ๒๕๖๔ และครั้งที่ ๖/๒๕๖๔ เมื่อวันศุกร์ที่ ๒๘ พฤษภาคม ๒๕๖๔ ได้ร่วมกันพิจารณาหลักการและแนวทางการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เนื่องจากสถานการณ์ดังกล่าว มีผลกระทบต่อการดำเนินงานโครงการอาหารเสริม (นม) โรงเรียน โดยได้กำหนดหลักการจัดส่งนมโรงเรียน และแนวทางการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ดังนี้

 ๑. หลักการจัดส่งนมโรงเรียน ประจำปีการศึกษา ๒๕๖๔

 ๑.๑ ให้เด็กนักเรียนดื่มนมครบ ๒๖๐ วัน

 ๑.๒ การกำหนดชนิดนมโรงเรียน ให้ปฏิบัติตามประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔
โดยแบ่งเป็นช่วงเปิดภาคเรียน (นมพาสเจอร์ไรส์ และ/หรือนม ยู เอช ที) และช่วงปิดภาคเรียน (เฉพาะนม ยู เอช ที)

 ๑.๓ ผู้ประกอบการที่ได้รับการจัดสรรสิทธิตกลงกับหน่วยจัดซื้อ/โรงเรียนทุกแห่ง เพื่อกำหนด
ชนิดนมโรงเรียนที่ต้องการซื้อแล้วแต่กรณี หากมีปัญหาในการดำเนินการตามประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔ ให้เป็นอำนาจของคณะอนุกรรมการขับเคลื่อนโครงการอาหารนมเพื่อเด็กและเยาวชน ระดับกลุ่มพื้นที่
(๕ กลุ่ม) พิจารณาเป็นกรณี ๆ ไป

 ๒. แนวทางการดำเนินงานโครงการอาหารเสริม (นม) โรงเรียน ประจำปีการศึกษา ๒๕๖๔
ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

/ ๒.๑ กรณี…

-๒-

 ๒.๑ กรณีผู้ประกอบการที่ได้รับจัดสรรสิทธิตกลงกับหน่วยจัดซื้อ/โรงเรียนทุกแห่ง และกำหนดชนิดนมโรงเรียนที่ต้องการจัดซื้อนมเป็นนมชนิด ยู เอช ที สามารถดำเนินการได้ โดยบริหารงบประมาณที่ได้รับจัดสรร หรือสนับสนุนงบประมาณเพิ่มเติม แต่หากหน่วยจัดซื้อมีงบประมาณไม่เพียงพอ หรือไม่สามารถสนับสนุนงบประมาณเพิ่มเติมได้ และผู้ประกอบการยินยอมลดราคานม ยู เอช ที ให้อยู่ภายในวงเงินงบประมาณ
ที่หน่วยจัดซื้อมี สามารถดำเนินการได้ เพื่อให้เด็กได้ดื่มนมครบ ๒๖๐ วัน ต่อปีการศึกษา

 ๒.๒ กรณีที่ผู้ประกอบการและหน่วยจัดซื้อ/โรงเรียนทุกแห่ง ได้ตกลงกันจะขอส่งเป็นนม
ชนิดพาสเจอร์ไรส์ ซึ่งในการตกลงดังกล่าว คู่สัญญาต้องปฏิบัติตามเงื่อนไข การควบคุมคุณภาพผลิตภัณฑ์นม ขณะขนส่งและการเก็บรักษาคุณภาพนมชนิดพาสเจอร์ไรส์ ที่ต้องรักษาไว้ไม่เกิน ๔ องศาเซลเซียส และจัดส่งผลิตภัณฑ์นม ให้หน่วยจัดซื้อ/โรงเรียน วันเว้นวัน หรือ วันเว้น ๒ วัน แล้วแต่กรณี

 ทั้งนี้ การบริหารจัดการรับส่งนมโรงเรียนให้เด็กนักเรียนหรือผู้ปกครอง ให้ยึดตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) ตามที่กระทรวงสาธารณสุขกำหนด

 ๒.๓ กรณีในช่วงที่มีการเลื่อนเวลาการเปิดภาคเรียน จากวันที่ ๑๗ พฤษภาคม ๒๕๖๔ ออกไป และไม่มีการจัดการเรียนการสอน ในวันที่ปิดเรียนนั้น หน่วยจัดซื้อ/โรงเรียนทุกแห่ง สามารถตกลงกับผู้ประกอบการ โดยนำส่งนมชนิด ยู เอช ที เพื่อให้เด็กนักเรียนได้ดื่มนม สำหรับวันปิดเรียนครบ ๖๐ วัน ต่อปีการศึกษา

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดทราบ และขอความร่วมมือแจ้งองค์กรปกครองส่วนท้องถิ่นที่ได้รับ
การจัดสรรงบประมาณค่าอาหารเสริม (นม) โรงเรียน ถือปฏิบัติโดยเคร่งครัด

ขอแสดงความนับถือ

 (นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 90๐๐ ต่อ ๕๓๒๔

โทรสาร ๐ ๒๒๔๑ ๙๐๒๑ - ๓ ต่อ ๓๑๘